 Warar Xog ogaal ah oo Xalay Wargeyska Foore ka helay Gobolka Sool ayaa noo xaqiijiyay in Shalay galinkii dambe uu Maamulka Puntland Ciidamo dheeraad ah ku soo daad gureeyay Jiida hore ee Deegaanka Tukaraq ee Gobolka Sool ee Somaliland,kuwaasi oo uu kusoo xoojiyay ciidamo halkaasi hore uga joogay oo ay isku hor fadhiyeen Ciidamada Qaranka Somaliland,waxaana si weyn Deegaamada Maamul Goboleedka Punlant maamusho iyo Caasimada Garowe laga hadal hayaa dagaal ay Puntland damacsan tahay maalmaha soo socda inay ay ka rido deegaamo ka tirsan Gobolkaasi Sool,gaar ahaan Deegaanka ay aad u danaynayaan ee Tukoraq oo ku dhawaad laba bilood ka hor Ciidamada Qaranka Somaliland ay ka caydhiyeen Maamulka Puntland oo muddo dheer Deegaankaasi gacanta ugu jirtay. 